ג'רלד סטאנו

ג'רלד יוג'ין סטאנו (אנגלית: Gerald Eugene Stano; 12 בספטמבר 1951 - 23 במרץ 1998) היה רוצח סדרתי אמריקאי. סטאנו טען שהוא ביצע 41 רציחות, בעוד מקורות משטרתיים טענו כי מספר קורבנותיו קרוב יותר ל-88<ref></ref>, אם כי מספר הקורבנות המאומתים הוא 22<ref></ref>.

== שנותיו הראשונות ==
סטאנו נולד בשם פול זיינינג'ר בעיר סקנקטדי שבמדינת ניו יורק. הוא היה הילד החמישי של אימו, והשלישי שהיא שלחה לאימוץ. אמו הביולוגית הזניחה אותו עד כדי כך שכאשר מסרה אותו לאימוץ בגיל חצי שנה, רופאי המחוז הכריזו כי לא ניתן לאמץ אותו. לדבריהם, זיינינג'ר מתפקד ב"רמה חייתית", ואף אוכל את הצואה שלו כדי לשרוד. אחות בשם נורמה סטאנו אימצה בסופו של דבר את זיינינגר, ושינתה את שם משפחתו באופן חוקי לסטאנו.

אף על פי שהוריו המאמצים תוארו כאוהבים, סטאנו המשיך לסבול מבעיות התנהגותיות, ואף היה מרטיב במיטה עד גיל 10<ref></ref>.

בבית הספר, הוא קיבל ציונים נמוכים בכל המקצועות מלבד מוזיקה שבה הצטיין. הוא החל לשקר באופן שיטתי, ופעם נתפס כשהוא גונב כסף מהארנק של אביו כדי לשלם לחברי צוות האתלטיקה כדי לסיים אחריו, כדי שלא יראו בו כישלון מוחלט.

בצעירותו, סבל סטאנו לעיתים קרובות מבריונות. בגיל 14 הוא נעצר בגין יידוי אבנים לעבר מכוניות מגשר כביש מהיר. את לימודיו בבית הספר התיכון, לא סיים סטאנו עד גיל 21.

לאחר סיום התיכון, הוא נרשם לבית ספר למחשבים, סיים את לימודיו והחל לעבוד בבית חולים מקומי. זמן קצר לאחר מכן, הוא פוטר בגלל גניבה מעמיתיו לעבודה.

לאחר שעבר עם הוריו לאורמונד ביץ' שבפלורידה, הוא פוטר מעבודות זו אחר זו, בעיקר בגלל גניבות או איחורים. פעם אחת, הכניס סטאנו להריון נערה בעלת צרכים מיוחדים, והוריו שילמו עבור ההפלה.

== הרציחות ==
סטאנו טען שהוא החל לבצע רצחיות כבר בתחילת שנות ה-70, כשהיה בשנות העשרים לחייו. עם זאת, הוא גם טען שהחל לרצוח בסוף שנות ה-60, כשהוא היה בגיל 18. אומנם מספר נערות נעלמו באזור מגוריו של סטאנו באותה תקופה, אך לא נמצאו ראיות מספיקות כאשר טענות אלה נחקרו בהקשרו, כמעט עשרים שנה מאוחר יותר, וסטאנו מעולם לא הואשם באף אחת מההעלמויות האלה<ref></ref>.

=== הקורבנות ===
* גופותיהן של ג'נין מארי ליגוטינו בת ה-19, ואן יוג'ניה ארקנו בת ה-17, התגלו דקורות במגרש ריק בגיינסוויל, פלורידה, ב-21 במרץ 1973.
* גופתה של ברברה אן באוור בת ה-16, נמצאה ב-6 בספטמבר 1973 במחוז ברדפורד, פלורידה. על פי הממצאים שעלו בחקירה, היא נחנקה למוות<ref></ref>.
* קאתי לי שרף בת ה-17, הייתה טרמפיסטית מפורט אורנג' שגופתה נמצאה ב-19 בינואר 1974 על ידי ציידים בשמורת טבע לאומית בפלורידה<ref></ref>. היא נדקרה ונחנקה למוות בין דצמבר 1973 לינואר 1974.
* ב-24 בנובמבר 1974, נמצאה גופתה של אישה לא מזוהה. ב-1982, הודה סטאנו ברציחתה<ref></ref>.
* ב-2 בינואר 1975, נמצאה גופתה של ננסי ג'יין הרד, אותה סטאנו חנק למוות<ref></ref>.
* גופתה של דיאנה לין ואלק בת 18, נמצאה ב-19 במאי 1975. סטאנו ירה בה למוות.
בין קרובנותיו הנוספים של סטאנו היו רמונה שריל ניל בת ה-18, פיבי ווינסטון בת ה-23<ref></ref>, כריסטין גודסון בת ה-16, ואחרות<ref></ref>.

== הוצאה להורג ==
סטאנו הורשע בתשעה רציחות וקיבל שמונה מאסרי עולם ועונש מוות אחד. הוא הוצא להורג באמצעות כיסא חשמלי ב-23 במרץ 1998, בבית הסוהר פלורידה<ref></ref>. בהצהרתו האחרונה אמר סטאנו "אני חף מפשע, אני מפחד. איימו עלי והוחזקתי חודש אחרי חודש ללא ייצוג משפטי אמיתי. הודיתי בפשעים שלא ביצעתי"<ref></ref>.

== ראו גם ==
* טד בנדי
* ג'פרי דאהמר
* צ'סטר טרנר

==קישורים חיצוניים==

== הערות שוליים ==

קטגוריה:אמריקאים שנולדו ב-1951
קטגוריה:אמריקאים שנפטרו ב-1998
קטגוריה:רוצחים סדרתיים אמריקאים